Die wêreld in foto’s – 17 Augustus 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Bote in Liverpool, Engeland, lê slaggereed vir ŉ seiljagwedren wat Sondag afskop. Sowat 700 bemanningslede neem deel aan die wedren wat strek oor vyf oseane na ses kontinente (Foto: Clint Hughes, AP) Deelnemers klim sukkel-sukkel by pale op tydens ŉ paalklim-kompetisie wat deel is van die Onafhanklikheidsdagfeesviering in Djakarta, Indonesië. Die land vier die 72ste herdenking van sy onafhanklikheid van Nederland. (Foto: Achmad Ibrahim, AP) ŉ Meerkat byt sy maat se neus in ŉ dieretuin in Kronberg, Duitsland. (Foto: Michael Probst, AP) ŉ Toeris kyk deur ŉ verkyker na Noord-Korea vanaf Paju in Suid-Korea. ŉ Top militêre beampte van die VSA sê militêre optrede teen Noord-Korea se missieldreigement sal afgryslik wees, maar om hulle toe te laat om die vermoë te ontwikkel om ŉ kernaanval van stapel te stuur, is ondenkbaar. (Foto: Lee Jin-man, AP) Phan Tang Bao van Viëtnam in aksie tydens haar gesinchroniseerde solo-swemitem tydens die finale ronde van die Suid-Oos- Asiatiese Spele in Kuala Lumpur. (Foto: Vincent Thian, AP)